สวัสดีค่ะเนื่องจากมีเรื่องสอบถามคุณจึงได้สร้างกระทู้ขึ้นมา เรื่องมีอยู่ว่า ดิฉันมีอาการหายใจไม่อิ่ม แน่นหน้าอก เรอตลอดเวลา และปวดท้องบริเวณใต้ซี๋โครงข้างซ้าย มีอาการอ่อนเพลียและน้ำหนักลด ไม่สามารถรับประทานอาหารได้เท่าที่ทานปรกติ จึงไปโรงพยาบาล และทำการอัลตร้าซาวด์พบว่า ไต ตับ ส่วนอื่นอยู่ในเกณฑ์ปกติ ยกเว้นม้ามที่โต ซึ่งแพทย์ได้ให้ยาที่เกี่ยวกับกระเพาะและกรดไหลย้อนมาทานดูก่อน และนัดพบอีกทีเพื่อติดตามอาการปัจจุบันไม่ดื่มชากาแฟ ของทอด อาหารรสจัดมาเป็นเวลาเกือบ 1 เดือนแล้ว และพยายามปฏิบัติตัวตามที่แพทย์เจ้าของไข้สั่งอย่างดีเพียงอยากทราบว่า โรคชนิดนี้สามารถรักษาให้หายได้หรือไม่ค่ะขอบสำหรับคำตอบล่วงหน้านะคะ
สวัสดีค่ะ อาการหายใจไม่อิ่ม แน่นหน้าออก เรอ ปวดท้องใต้ซี่โครงร่วมด้วย อาจเกิดมาจาก กดรไหลย้อน กระเพาะอาหารหรือลำไส้เล็กส่วนต้นอักเสบหรือมีแผล หรือเป็นอาการที่เกิดหลังกินอาหารมื้อใหญ่ๆ กินเร็วเกินไปกรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้ จากที่กล่าวมาก็อาจจะเข้ากับโรคนี้ได้มากการรักษาคือการปรับพฤติกรรมร่วมกับรับประทานยาลดกรดในกระเพาะภายใต้การดูแลของแพทย์ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอดหรืออาหารใดๆที่กระตุ้นให้มีอาการ รับประทานอาหารให้ตรงเวลา ไม่ควรเข้านอนทันทีหลังรับประทานอาหารถ้าเป็นภาวะกรดไหลย้อนอาจไม่ได้หายขาดไปทีเดียว แต่สามารถควบคุมอาการได้ด้วยการใช้ยาและการปรับพฤติกรรม ซึ่งถ้ามีหูรูดที่หลวมไปแล้ว หากมีปัจจัยใดๆไปกระตุ้น ก็อาจทำให้กรดไหลย้อนขึ้นมาและกำเริบตามมาได้